- Հարգանքը նոր կառավարության հանդեպ շատ մեծ է: Հին կառավարությունից շատերին անձամբ եմ ճանաչել, նրանք բարձրացել են մեր մարմնի մասերի վրայով: Նոր կառավարությունը արեց մի գործ, որը համաշխարհային հնչեղություն ստացավ, նման բան չի լինում, բայց ստացվեց: Նիկոլ Փաշինյանի ասած 0 թվով հասարակությունը շատ ոգեւորված է: Մի բան միայն կխնդրեմ պարոն Փաշինյանի կառավարության բոլոր անդամներին ու նրա հետ բոլոր քայլողներին՝ թող ոչ մեկը ոչինչ չուզի, թող ոչ ոք ոչինչ չակնկալի, որպեսզի կարողանան մի բան անել: Ոչ մի բան արագ չի լինում, թող բոլորը միահամուռ աշխատեն այդ մարդու հետ, որպեսզի կարողանանք այս վիճակից դուրս գալ: Եթե հայ ազգը մի անգամ էլ հիասթափվի, մեր վերջը արդեն կգա: